stanford-oval/wikipedia huggingface dataset:
Mustasukkaisuus (maalaus)

Mustasukkaisuus on suomalaisen taiteilijan Åke Mattaksen öljyvärityö kankaalle vuodelta 1946. Kooltaan maalaus on 85 cm × 66 cm, ja se kuuluu Ateneumin taidemuseon Ester ja Jalo Sihtolan lahjoituskokoelmaan.
Åke Mattaksen taiteesta löytyy runsaasti omaelämäkerrallisuutta ja tunnustuksellisia omiakuvia. Mustasukkaisuus-maalauksessa Mattas istuu ja hänen puolisonsa kasvot näkyvät tuolin takana. Edellisenä vuonna hän oli mennyt naimisiin opiskelutoverinsa kanssa, vaikka Mattaksen vakaumuksen mukaan avioliitto ei hänelle ollutkaan mahdollista. Maalaukseen hän maalaakin uhmakkaan maskuliinisen miehen kahden naisen väliin. Maalauksen väriasteikkona on musta ja vihreä eri sävyissään.
Mattakselle oli luonteenomaista maalata käyttäen riisuttua väriasteikkoa ja ekspressiivistä viivaa.
Mustasukkaisuutta-maalauksen on nähty viittaavan James Ensorin maalaukseen Naamioiden vallan alla (1925), joka kuului vuodesta 1937 alkaen Ester ja Jalo Sihtolan kokoelmaan. Maalauksessa on Ensorin omakuva sauva kädessään ja ilmehtivien naamioiden saartamana.
Aiheesta muualla

Mustasukkaisuus (henkilösommitelma). Suomen Kansallisgalleria / Kokoelmat.
Moperoni

| --- | --- |

Moperoni
Systemaattinen (IUPAC) nimi
1-(4-fluorifenyyli)-4-[4-hydroksi-4-(4-metyylifenyyli)piperidin-1-yyli]butan-1-oni
Tunnisteet
CAS-numero: 1050-79-9
ATC-koodi: N05AD04
PubChem CID: 4249
Kemialliset tiedot
Kaava: C22H26NFO2 
Moolimassa: 355,446
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus:  ?
Metabolia:  ?
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa: vain peroraalinen: tabletti sekä lääketipat (guttae)
Moperoni (Luvatren) on butyrofenoneihin lukeutuva, niin kutsuttu ensimmäisen polven eli tyypillinen antipsykoottinen lääke. Tämän lääkeaineen valmistaja oli Cilag-Chemie AG, eli nykyinen Janssen-Cilag -lääkekonserni. Cilag-yhtiö on sijainnut alkujaan Sveitsin Schaffhausenissa.
Moperonin eduiksi katsottiin sen heikko, taikka lähes olematon sedatiivisuus. Väsyttämättömänä, sen ajateltiin olevan eduksi psykoottisuutta sairastaville, joilla oli estyneisyyttä. Tällöin moperonin tarkoitus oli vähentää syrjäänvetäytyväisyyttä ja edistää aktiivisuutta, kuten esim. eri päivätoimintoihin taikka terapeuttisiin ryhmiin osallistumista.
Nykyään moperoni on lääkityskäytöstä poistettu. Se omasi muiden tyypillisten, muiden tämän ryhmän riskien kuten antikolinergisten, ohella: EPS-oireiden riskin eli pseudo-Parkinsonismin vaaran. Maligni neuroleptioireyhtymä oli perin harvinainen, mutta sekin kuitenkin mahdollinen.
Lääkitystavat ja annosvahvuudet

Moperonia voitiin annostella 5 ja 20 mg vahvuisina lääketableteina. Lisäksi oli käytössä lääketipat, joissa oli 5 mg vaikuttavaa ainetta/millilitraa kohden lääketippoja.
Lääkkeen annostelu

Aluksi moperonia voitiin antaa 15 mg/vrk. Annostusta suurennettiin portaittain, kunnes potilas sai lääkettä 60-90 mg/vrk. Sen jälkeen voitiin palata, taas takaisin pienempään annostukseen eli ylläpitohoitoon. Sen määrä saattoi olla 15-30 mg/vrk. Erityistä huomioitavaa: lääke tuli ottaa ennen ruokailua.
Lääkettä voitiin kombinoida eli yhdistellä, samanaikaisesti jonkin sedatoivan neuroleptin kesken, yleisimmin fentiatsiinien.
Mul on sut

| ”Mul on sut” Leo, mukana Janna |
| --- | --- | --- |

Singlen tiedot
 Julkaistu: 27. heinäkuuta 2018
 Tuottaja(t): Aki Sihvonen, Jukka Immonen
 Tyylilaji: poprock
 Kesto: 03.26
 Levy-yhtiö: Sony Music Entertainment
Leon muut singlet
| ”Jos käykin niin” 2017 | ”Mul on sut” 2018 | ”Pieni laulu” 2018 |
”Mul on sut” on suomalaisen laulaja-lauluntekijä Leon kappale, joka julkaistiin singlenä 27. heinäkuuta 2018. Kappaleen on säveltänyt ja sanoittanut Leo, ja sillä vierailee Janna. Tuotannosta vastaavat Aki Sihvonen ja Jukka Immonen. Kappale sai alkunsa keväällä 2018, kun Leo ja Janna olivat yhdessä studiossa työstämässä materiaalia Jannan seuraavalle albumille. Tauolla Leo soitteli itsekseen uutta kappaletta, jonka oli kirjoittanut edellisenä päivänä. Janna tykästyi kuulemaansa ja he päättivät yhdessä tuottaja Aki Sihvosen kanssa levyttää kappaleen duettona. ”Mul on sut” on rakkauslaulu, joka käsittelee tunnetta, kun on ”elämässä kaikki hyvin ja [on] ihminen kenen kanssa voin jakaa ilot ja surut”.
”Mul on sut” nousi parhaimillaan Suomen radiosoittolistan sijalle 37. Yhteensä listaviikkoja kappaleelle kertyi seitsemän. Kappaleeseen kuvattiin myös musiikkivideo, jonka ohjasi Ville Juurikkala. Video on kuvattu Leon ja tämän veljen omistamalla Kathrina-purjelaivalla. Videolla nähdään muun muassa The 69 Eyes -rumpali Jussi 69, Sunrise Avenuen solisti Samu Haber, ja malli-juontaja Maryam Razavin.
Kappaleet

Mul on sut – 03:26
Listasijoitukset

| Lista | Paras sijoitus |
| --- | --- |
Suomen virallinen singlelista: –
Suomen virallinen latauslista: –
Radiosoittolista: 37 
Striimatuimmat: –
Mummin Kullat

Mummin Kullat -yhtye on perustettu Turussa vuonna 2015.
Yhtyeen tunnuksenomaisena piirteenä on moniääninen laulu. Sanoitusten tematiikassa käsitellään usein arkisilla esimerkeillä huolia ympäristöstä ja mielenterveydestä.
Ensimmäinen albumi Kulta ilmestyi vuonna 2017 Luova Recordsin julkaisemana.
Diskografia > Albumit

Kulta (2017)
Pakko mennä bailaa (2019)
Juhlat (2022)
Jäsenet

Veera Järveläinen – laulu, kitara
Iida Tallqvist – laulu, klarinetti, koskettimet
Mirja Hanikka – laulu, sello
Mitäs tilasit!!

| Mitäs tilasit!! Turo's Hevi Gee |
| --- | --- | --- |

Studioalbumin tiedot
 Äänitetty : Mika Sundqvist, MSL-studiot, 2000
 Julkaistu: 30. lokakuuta 2000
 Tuottaja(t): Pekka "Devil" Virtanen
 Levy-yhtiö: Audiovox Records
Turo's Hevi Geen muut julkaisut
| Ei se mitn! 1999 | Mitäs tilasit!! 2000 | Tuplaturo 2000 |
Mitäs tilasit!! on Turo’s Hevi Gee -yhtyeen vuonna 2000 ilmestynyt albumi.
Kappaleet

"Tampere" – 3.34  (Wanderer)
"Mä oon roku!" – 2.57  (Jailhouse rock)
"Kylmä nakki & bluus" – 2.39
"Kossua ja kaakaomaitoa" – 2.55  (Milk and Alcohol)
"Onks pakko?" – 3.07
"Mitäs tilasit!!" – 2.57
"Purkaamoon" – 1.50
"Salminen ja mä" – 4.10
"Asiasta kolomanteen" – 1.54
"Kumiperuna" – 1.26  (Rubber bisquit)
"Väistäkkö vähän!!" – 2.10  (Move it on over)
"Euroviisu" – 4.05
"Puhelinlangat kaulaan" – 2.14
"Mutta hullu en ole" – 4.56
Muusikot

Hara Laukkanen, laulu
Samuli Halonen, rummut
Keppi Heinänen, kitara
Ismo Karonen, kitara
Ari Hukkanen, basso ja taustalaulu
Aiheesta muualla

Mitäs tilasit!! discogs.com -sivustolla (englanniksi)
Mount Holly (New Jersey)

| Mount Holly |
| --- | --- |

Valtio:  Yhdysvallat
Osavaltio:   New Jersey
Piirikunta:  Burlington
Pinta-ala:  
 – Kokonaispinta-ala:  7,43 km²
 – Josta vettä:  0,12 km² 
Väkiluku (2020):  9 981
 – Väestötiheys:  1350 as./km²
 
 https://www.mountholly.info 
Infobox OKVirheellinen NIMI-arvo: 
Mount Holly on kunta (township) New Jerseyn osavaltiossa, Yhdysvalloissa. Sen väkiluku oli 9 981 vuonna 2020. Kunta toimii Burlingtonin piirikunnan hallintokeskuksena.
Väestö

Vuonna 2020 Mount Hollyn 9 981 asukkaasta valkoisia oli 65,5 %, mustia 24,4 % ja aasialaisia 1,6 %. Vuonna 2019 11,3 % asukkaista puhui kotonaan jotain muuta kieltä kuin englantia ja 5,5 % asukkaista oli syntynyt ulkomailla.
Kuvia kunnasta

Burligtonin piirikunnan oikeustalo.
Mount Hollyn juna-asema.
Aiheesta muualla

Kuvia tai muita tiedostoja aiheesta Mount Holly (New Jersey) Wikimedia Commonsissa
New Jerseyn osavaltio
| --- | --- |
Alueet:   Central Jersey  Delaware Valley  Jersey Shore  Meadowlands  North Jersey  Pine Barrens  Shore Region  Skylands Region  South Jersey  New Yorkin metropolialue  Tri‑State Region 
Huomattavat kaupungit ja kunnat:   Atlantic City  Bayonne  Camden  Clifton  Edison  Elizabeth  Hackensack  Hoboken  Jersey City  Lakewood  Newark  New Brunswick  Ocean City  Paterson  Perth Amboy  Trenton (pääkaupunki)  Vineland  Woodbridge 
Piirikunnat:   Atlantic  Bergen  Burlington  Camden  Cape May  Cumberland  Essex  Gloucester  Hudson  Hunterdon  Mercer  Middlesex  Monmouth  Morris  Ocean  Passaic  Salem  Somerset  Sussex  Union  Warren
Namelli

| Namelli |
| --- | --- |
Yritysmuoto:  osakeyhtiö
Perustettu:  1989
Lakkautettu:  2015
Toimitusjohtaja:  Seppo Rosenberg
Kotipaikka:  Suomussalmi
Tuotteet:  makeiset, marmeladit
Liikevaihto:  1,75 miljoonaa euroa (2014)
Henkilöstö:  noin 10
Infobox OKNimi-testi OK: 
Pohjanmaan pastillit on yksi Namellin valmistamista tuotteista.
Namelli oli suomalainen makeisvalmistaja. Yritys aloitti toimintansa vuonna 1989 Jyväskylän maalaiskunnan Vaajakoskella. Vuonna 2000 yritys aloitti makeistuotannon Suomussalmella, jossa toimi myös yrityksen tuotekehitys sekä markkinointi ja hallinto. Suomussalmella sijaitsee myös tehtaanmyymälä. Yrityksellä on käytössä tuotteissaan Suomalaisen Työn Liiton avainlippu-merkki.
Yritys hakeutui konkurssiin marraskuussa 2015. Konkurssiin hakeutumisen syyt olivat varojen loppuminen, toiminnan tappiollisuus sekä yrityksen ylisuuret velat. Yritykselle oltiin hakemassa jatkajaa ja se löytyi, kun Finlandia Candy osti sen tammikuussa 2016.
Tuotteita

Suklaa & Toffeekuula
Pohjanmaan pastillit, piparminttumakeinen
Lakritsinappi
Mustasuohaukka

| Mustasuohaukka |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Alaheimo::  Circinae
Suku::  Suohaukat Circus
Laji::  maurus
Kaksiosainen nimi
 Circus maurus  Temminck, 1828 
 Mustasuohaukan levinneisyys
Katso myös
   Mustasuohaukka Wikispeciesissä   Mustasuohaukka Commonsissa 
Infobox OKNimi-testi OKIUCN-testi OK: 
Mustasuohaukka (Circus maurus) on haukkojen heimon suohaukkojen sukuun kuuluva lintu. Sitä tavataan Lesothossa, Namibiassa ja Etelä-Afrikassa. Vaeltavana sitä tavataan myös Botswanassa ja Swazimaassa.
Kannan kooksi arvioitiin vuonna 2015 alle tuhat yksilöä, ja aikuisten yksilöiden määrä on noin 670 yksilöä. Kanta on myös vähenemään. Sen pääaluetta on läntinen Kapmaa. Se ei pesi Lesothossa, ja Pohjois-Namibiassa sitä on pieni erillinen alle 50 linnun kanta.
Sen elinpiiriä ovat viileät kuivat fynbos-vyöhykkeen alueet, ylävät heinäarot, Karoon pensastot ja avoimet tasangot, joilla kasvaa pensaita, sekä viljellyt alueet. Se pesii usein lähellä rannikon tai ylänköjen soita.
Ulkonäkö

Lintu on kooltaan 48–53 cm, eli se on keskikokoinen suohaukka. Aikuisen ulkonäkö on hyvin silmiinpistävä. Se on musta, ja pyrstössä on mustavalkoinen raidoitus, perä on valkoinen, ja jalat, silmät ja vahanahka. Sen lentosulat ja kyynärsulat ovat alapuolelta valkoiset ja ovat näin jyrkkä vastakohta mustille peitinsulille ja vartalolle. Nuoret linnut ovat tummanruskeita ja runsaasti täplikkäitä ja raidallisia, mutta niilläkin on selvä valkoinen perä ja raidallinen pyrstö.
Moldovan talous

| Moldovan talous |
| --- | --- |
 100 leun seteli
Valuutta:  Moldovan leu
Jäsenyydet:  WTO, GUAM, CEFTA
Tilastot
BKT:  17,72 mrd. USD (2014 arvio)
Inflaatio:  5,1 % (2014 arvio)
Köyhyysrajan alle jäävien määrä:  21,9 % (2010 arvio)
Työttömyys:  4 % (2014 arvio)
Ulkomaankauppa ja -investoinnit
Julkinen talous
Julkinen velka:  18,9 % BKT:sta (2014 arvio)
Moldovan talous on pieni ja köyhä: bruttokansantuotteella (BKT) mitaten Moldova on Euroopan köyhimpiä valtioita. Vuonna 2009 sen väestöstä 26,3 prosenttia eli köyhyysrajan alapuolella eli alle kahdella dollarilla päivässä. Maa on kuitenkin maatalousvaltainen ja maaseudulla ihmiset elävät liki omavaraistaloudessa ja siksi BKT antaa osin virheellisen kuvan maan vauraudesta, koska maataloutta kotitarpeisiin ei lasketa mukaan bruttokansantuloon, kuten ei muutakaan kotityötä. Moldovassa jää siis laskematta huomattava osa reaalista vaurautta. Maaperä on ilmeisesti Euroopan hedelmällisintä mustaamultaa, mutta maanviljely on nykyään tehotonta, sillä maanviljelyskoneet ja -laitteet ovat verrattain vanhoja. Lannoitteista ja muista maataloudessa käytettävistä kemikaaleista on puutetta, ja monin paikoin viljely täyttää luomun määritelmän. Maanviljely kärsii lisäksi työvoimapulasta maaseutuväestön hakeuduttua laajoin joukoin töihin pääkaupunkiin ja ulkomaille.
Vienti ja jäsenyydet kansainvälisissä järjestöissä

Moldova liittyi 26. heinäkuuta 2001 Maailman kauppajärjestön (WTO) jäseneksi. Monen muun entisen neuvostotasavallan tavoin maan taloutta yksityistettiin aluksi valikoiden, ja siten maahan muodostui hyvin rikkaiden henkilöiden oligarkia.
Se kuului vuoteen 2023 asti Itsenäisten valtioiden yhteisöön (IVY).
Maalle tärkeä viininviljely ja tuotanto kärsi pahoin Venäjän huhtikuussa 2006 asettamista moldovalaisten ja georgialaisten alkoholituotteiden tuontikielloista. Tuontikieltoja perusteltiin terveydellisillä syillä, mutta länsieurooppalaisen lehdistön mukaan syyt olivat poliittiset.
Moldovalla on EU:n kanssa kauppaa helpottava ATP (Autonomous Trade Preferences to Moldova) -sopimus. Noin puolet ulkomaankaupasta kohdistuukin EU:n alueelle. Sopimuksen  ansiosta sen on tavaroiden ja maataloustuotteiden viennin suhteen liki samassa asemassa EU- ja ETA-maiden kanssa. Ennestään maalla on läheiset suhteet useimpiin IVY-maihin, joten kauppatiet ovat periaatteessa auki sekä itään että länteen ja tämän on toivottu osaltaan houkuttelevan uusia investointeja maahan.
Rajanaapuri Romanian EU-jäsenyys sai aikaan kuitenkin Moldovan mittakaavassa investointivyöryn, sillä monet Romaniassa aikaisemmin toimineet yhtiöt ovat laajentaneet tai siirtäneet tuotantoaan Moldovaan sikäläisen vielä Romaniaakin alhaisemman palkkatason vuoksi. Ammattitaitoisen työvoiman hinnan ja työelämän sääntelemättömyyden lisäksi Moldova kiinnostaa muutamia yrityksiä siksi, että sen ajatellaan olevan askelma kohti Venäjän ja erityisesti Venäjän eteläisen osan markkinoita.
Luonnonvarat ja maatalous

CIA:nn arvion mukaan vuonna 2005 maatalous työllisti 27,5% työvoimasta ja vuonna 2011 se tuotti 16,1% bruttokansantuotteesta.
Maahan yritetään houkutella ulkomaisia yrityksiä ja sijoituksia alhaisella yritysverotuksella (voittovero 15 %). Arvonlisäverotus on yleisesti 20 %, mutta se on alennettu tai poistettu kokonaan monilta maan infrastruktuurille tärkeiltä tuotteilta, samoin kuin elintarvikkeilta. Yritystoimintaa suosisi varmasti myös maan erittäin alhainen palkkataso (vuonna 2008 keskipalkka oli n. 188 euroa kuukaudessa), jolla se kilpailee jopa Kiinan kanssa. Ilmeisesti maan poliittiseen vakauteen ei kuitenkaan yritysmaailmassa vielä luoteta tarpeeksi, sillä ulkomaiset investoinnit ovat toistaiseksi olleet vähäisiä. Toisaalta investointien vähyyteen on vaikuttanut myös maan tuntemattomuus, johon yhtenä syynä on se, että valtiolla ei yksinkertaisesti ole varaa markkinoida itseään.
Syksyllä 2007 avattiin Moldovan eteläosaan, Tonavan laaksoon hollantilaisyhtiöiden ja Euroopan investointipankin rahoittama Giurgiulestin öljyterminaali, josta on Mustanmeren kautta yhteys Kaukasian ja Kaspianmeren öljykentille. Terminaali ja vapaasatama palvelee ensi kädessä Moldovan omaa energiahuoltoa, mutta alueelle rakennettava rautatie mahdollistaa tulevaisuudessa toimitukset myös muualle Eurooppaan.[lähde? ] Moldovalla on maan eteläosassa Cahulin alueella on myös pienet, arviolta 2–3 miljoonan tonnin hyödyntämättömät öljyvarat sekä jonkin verran maakaasua. Niiden hyödyntämistä varten on lokakuussa 2007 perustettu irlantilais-moldovalainen yhteisyritys. Taloudellisesti merkittävämpiä ovat kuitenkin moldovalaisen Valiexhimp s.r.l:n osuudet öljylähteissä Tatarstanissa ja muualla entisen Neuvostoliiton alueella.[lähde? ]
Tärkeimmät luonnonvarat ovat ruskohiili, fosforiitti, kalkkikivi ja viljelysmaa.
Moldovan energiaomavaraisuus, noin 20%, kuuluu maailman pienimpiin. Kotimainen energiantuootanto on lähinnä kiinteitä biopolttoaineita. Ennen Venäjän hyökkäyssotaa Ukrainaaan Moldova oli erittäin riippuvainen Venäjän maakaasusta, mutta uusi Romaniaan vedetty putki on parantanut asiaa.
Maastamuutto ja sen vaikutukset

Maastamuutto on merkittävä uhka Moldovalle ja maan talouskehitykselle. Neuvostoliiton romahtamisen jälkeen Moldovan väkiluku oli 4,33 miljoonaa, mutta väkiluku on vain laskenut tästä. Aluksi syitä tähän olivat Transnistrian sota ja Moldovan juutalaisten joukkomuutto Israeliin. Vuonna 2019 väkiluvuksi arvioitiin 2,68 miljoonaa, ja mikäli maastamuutto jatkuu, väkiluku painuu 2,08 miljoonaan vuoteen 2035 mennessä.
Maastamuuttajien keskuudessa on yleistä, että työikäiset vanhemmat jättävät lapsensa näiden isovanhempien kasvatettavaksi samaan aikaan, kun vanhemmat työskentelevät ulkomailla tienaten parempaa palkkaa. Monesti lapsen virallista huoltajuutta ei siirretä isovanhemmille, mikä on ongelma viranomaisten näkökulmasta.
Vuonna 2020 ulkomailta tulevat rahalähetykset muodostivat 15 % Moldovan BKT:sta, mikä tekee siitä rahalähetyksistä pahiten riippuvaisimman maan Euroopassa. Maaseudun väestöllä on kuitenkin vaikeuksia päästä käsiksi ulkomailta lähetettyihin rahoihin maaseudun puutteellisten pankkipalveluiden vuoksi.
Talouden avaintiedot

Moldovan valuutta on leu (MDL), joka jakaantuu sataan baniin. Helmikuussa 2024 valuuttakurssi oli 1 EUR = 19,3 MDL. Valtion ostovoimakorjattu bruttokansantuote vuonna 2011 oli 11,9 miljardia Yhdysvaltain dollaria eli 3400 dollaria henkeä kohti. Maan keskimääräinen nettopalkka on 2 494 leuta kuukaudessa (noin 175 euroa kuukaudessa vuoden 2008 lokakuussa).[lähde? ]
Inflaatio: 7,6 % (keskimääräinen kuluttajahintojen muutos vuonna 2011)
Verot: yritysten liikevoitosta vero 15 %, arvonlisävero 20 % (8 % kotimaiselle viljalle, leipomotuotteille, maidolle ja meijerituotteille, 5% maakaasulle ja 0 % sähkölle sekä bioteknologia- yms. tuontituotteille, joilla voidaan edistää maataloustuotannon kasvua).
Henkilökohtaisessa tuloverotuksessa verokannat 10 %, 15 % ja 22 %
Tärkeimmät teollisuustuotteet: elintarvikkeet, maatalouskoneet, jääkaapit, pakastimet, pesukoneet, kengät, tekstiilit.
Tärkeimmät vientituotteet: viini, elintarvikkeet, tekstiilit, koneet ja laitteet
Tärkeimmät tuontituotteet: öljy ja kaasu, koneet ja laitteet, kemianteollisuuden tuotteet, tekstiilit, metallit ja metallituotteet
Tärkeimmät kauppakumppanit: EU, Ukraina ja Venäjä
Liikenne

Moldovassa on 11 lentokenttää, joista yhdellä on yli kolme kilometriä pitkä kiitotie. Rautatietä on 1190 km ja päällystettyä maantietä 8810 km. Vesiväyliä on 558 km Tonava-, Dniester- ja Prut-joilla.
Rautatieverkon ydin on luotu jo 1800-luvulla. Sitä käytetään etenkin rahtiliikenteeseen.
Aiheesta muualla

Kuvia tai muita tiedostoja aiheesta Moldovan talous Wikimedia Commonsissa
Mrs. Doubtfire – Isä sisäkkönä

| Mrs>  Doubtfire – Isä sisäkkönä.Mrs. Doubtfire |
| --- | --- |

Ohjaaja:  Chris Columbus
Käsikirjoittaja:  Anne Fine Randi Mayem Singer Leslie Dixon
Tuottaja:  Mark Radcliffe Marsha Garces Williams Robin Williams
Säveltäjä:  Howard Shore
Kuvaaja:  Donald McAlpine
Leikkaaja:  Raja Gosnell
Pääosat:  Robin Williams Sally Field Pierce Brosnan
Valmistustiedot
Valmistusmaa:   Yhdysvallat
Tuotantoyhtiö:  20th Century Fox
Levittäjä:  InterCom Netflix Disney+
Ensi-ilta:   24. marraskuuta 1993  18. helmikuuta 1994
Kesto:  125 min
Alkuperäiskieli:  englanti
Budjetti:  25 000 000 USD
Tuotto:  441 286 895 USD
Katsojat:  203 056 (Suomessa)
Aiheesta muualla
IMDb 
Elonet
AllMovie
Infobox OKNimi-testi OK: 
Mrs. Doubtfire – Isä sisäkkönä (engl. Mrs. Doubtfire) on vuonna 1993 ensi-iltansa saanut Chris Columbuksen ohjaama komediaelokuva. Elokuvan Suomen ensi-ilta oli 18. helmikuuta 1994.
Juoni

Elokuva kertoo näyttelijä Daniel Hillardista, joka pääsee tapaamaan lapsiaan vain kerran viikossa avioeron takia. Hillardin mielestä tämä on liian harvoin. Hänen kuullessaan, että hänen ex-vaimonsa hakee lapsille kodinhoitajaa ja sisäkköä, Daniel päättää ryhtyä hommaan. Hillardin veli ja tämän apuri maskeeraavat Danielin vanhaksi herttaiseksi Mrs. Doubtfireksi, joka valloittaa niin lasten kuin ex-vaimonkin sydämen. Mutta kaikki ei kuitenkaan suju ihan suunnitelmien mukaan.
Näyttelijät

| 0 | 1 | 2 |
| --- | --- | --- |
|  Robin Williams   | … |  Daniel Hillard/Euphegenia Doubtfire   |
|  Sally Field   | … |  Miranda Hillard   |
|  Pierce Brosnan   | … |  Stuart Dunmeyer   |
|  Lisa Jakub   | … |  Lydia Hillard   |
|  Matthew Lawrence   | … |  Chris Hillard   |
|  Mara Wilson   | … |  Natalie Hillard   |
|  Anne Haney   | … |  rouva Sellner   |
Vastaanotto > Palkinnot

Elokuva sai Oscar-palkinnon parhaasta maskeerauksesta. Elokuva palkittiin myös parhaan musikaali- tai komediaelokuvan Golden Globe -palkinnolla, ja Williams palkittiin parhaana komedianäyttelijänä.
Jatko-osa

Näyttelijä Bonnie Hunt aloitti Mrs. Doubtfire 2 -elokuvan käsikirjoituksen tekemisen vuonna 2001, ja elokuvan oli tarkoitus ilmestyä loppuvuodesta 2007. Robin Williams ei kuitenkaan ollut tyytyväinen käsikirjoitukseen, joten jatko-osaa ei koskaan tehty useista uudelleenkirjoituksista huolimatta.
Huhtikuussa 2014 jatko-osan suunnittelu aloitettiin uudelleen. Käsikirjoittajaksi valittiin David Berenbaum. Pääosan näyttelijäksi valittiin jälleen Robin Williams ja ohjaajaksi Chris Columbus. Hanke kuitenkin kaatui jo sen alkuvaiheissa, kun Robin Williams kuoli saman vuoden elokuussa.
Motorola 68881

Motorola 68881
Motorola 68881 ja 68882 olivat Motorolan valmistamia matematiikkasuorittimia. 68881 julkaistiin vuonna 1984.
68881 suunniteltiin 32-bittistä dataväylää käyttäviin järjestelmiin Motorola 68020- tai Motorola 68030 -suorittimen kanssa. Aikaisemmat 8- ja 16-bittistä dataväylää käyttävät suorittimet pystyivät ohjelmistoemulaation avulla myös käyttämään 68881:stä, mutta toiminta oli hitaampaa.
68881/68882 olivat käytössä muun muassa Hewlett-Packardin työasemissa, NeXT Computerin työasemissa, Sun Microsystemsin Sun 3 -sarjan työasemissa, Applen Macintosh II -sarjan tietokoneissa ja Commodore Amiga 3000:ssa.
Motorola 68881

Motorola 68881 on Motorolan valmistama matematiikkasuoritin ja sarjan ensimmäinen malli. 68881-matematiikkasuorittimen lisääminen järjestelmään toi suuresti tehoa liukulukulaskuihin tukeutuviin toimintoihin.
Motorola 68882

Motorola 68882 on edelleen kehitetty versio 68881:stä, jonka ominaisuuksiin kuuluivat paranneltu liukuhihnatyöskentely ja suurempi kellotaajuus. 68882 on yhteensopiva 68881:n kanssa, mutta se voi suorittaa useampaa kuin yhtä käskyä kerrallaan ja muunnos ulkoisesta operandista sisäisesti käytettyyn muotoon on nopeampi. Parhaan suorituskyvyn saamiseksi ohjelmat on käännettävä uudestaan uudemmalle suorittimelle, mutta ero ei ole suuri.
Integroituna

Matematiikkasuorittimia integroitiin varsinaisen ALUn sisältävän suorittimen kanssa samalle piirille kun tekniikka kehittyi.
Motorola 68040 oli ensimmäinen Motorolan suoritin, jossa oli sisäänrakennettu matematiikkasuoritin. Monet sen käskyistä olivat yhteensopivia 68881:n kanssa, mutta muutamia jouduttiin emuloimaan ohjelmistopohjaisesti.
Ominaisuudet

Suorittimessa on kahdeksan datarekisteriä liukuluvuille, joiden lisäksi on kontrollirekisteri (FPCR), tilarekisteri (FPSR) ja käskyn osoitteen rekisteri (FPIAR). Datarekisterit käyttävät aina laajennetun tarkkuuden numeroita ja kaikki ulkoiset operandit muunnetaan laajennettuun muotoon ennen kuin niitä käytetään laskennassa tai niitä sijoitetaan rekisteriin.
Suoritin tukee eri dataformaatteja, joita ovat kokonaisluvut (tavu, sana ja pitkä sana), liukuluvut (yksinkertainen, kaksinkertainen ja laajennettu tarkkuus) sekä BCD-koodattu muoto. 68882 käyttää muistissa 96-bittistä muotoa, josta 80-bittiä on käytössä ja 16 bittiä varattiin myöhempää laajentamista varten. Laajennettu 80-bitin muoto on IEEE 754 -standardin mukainen.
Käskykanta sisältää käskyt peruslaskutoimituksille (yhteen- ja vähennyslasku, kerto ja jakolasku), neliöjuurelle, logaritmille sekä trigonometrisille funktioille. Muita tuettuja käskyjä ovat siirrot ja ehtolauseet.
Ulkoisena apusuorittimena käytettäessä pääsuoritin voi tukea toimintaa siten, että molemmat näkyvät ohjelmoijalle yhtenä suorittimena.